**Likumprojekta**

**“Grozījums likumā “Par palīdzību dzīvokļa jautājumu risināšanā”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta mērķis ir noteikt jaunu mērķgrupu garantijas saņemšanai mājokļa iegādei vai būvniecībai –profesionālā dienesta karavīrs. Paredzēts, ka likums stājas spēkā 2022. gada 1. janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Aizsardzības ministrijas (turpmāk – AM) iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai īstenotu Valsts aizsardzības koncepcijā (apstiprināta ar Latvijas Republikas Saeimas 2020. gada 24. septembra lēmumu) un Nacionālo bruņoto spēku ilgtermiņa attīstības plānā (apstiprināts ar Ministru kabineta 2020. gada 14. decembra rīkojumu Nr. 773 “Par Nacionālo bruņoto spēku attīstības plānu 2020.-2032. gadam”) noteikto, būtisks priekšnoteikums ir profesionāla un motivēta personālsastāva komplektēšana. Līdz ar to Aizsardzības ministrija (turpmāk – AM) sadarbībā ar Nacionālajiem bruņotajiem spēkiem ir vērtējusi papildu motivējošo pasākumu ieviešanu profesionālā dienesta karavīriem.Izmitināšanas un karavīru dzīvojamās telpas jautājuma risināšana ir bijusi aktuāla jau vairākus gadus.Militārā dienesta likuma 55. panta trešā un piektā daļa paredz, ka profesionālā dienesta karavīru, ja nepieciešams, dienesta vietā aizsardzības ministra noteiktajā kārtībā uz dienesta laiku nodrošina ar AM valdījumā esošu dienesta dzīvojamo telpu. AM ir tiesības piešķirto valsts budžeta līdzekļu ietvaros iegādāties vai celt dzīvojamās mājas vai atsevišķus dzīvokļus profesionālā dienesta karavīru vajadzībām.Ņemot vērā aizsardzības infrastruktūras prioritātes, būvniecības vajadzības, tika secināts, ka veidot un uzturēt papildus militārajai infrastruktūrai arī dzīvokļu fondu nebūtu lietderīgi un ekonomiski pamatoti. Tāpat jāņem vērā, ka dienesta dzīvoklis tiek nodrošināts uz dienesta laiku. Tas nozīmē, ka pēc profesionālā dienesta attiecību izbeigšanas karavīram un tā ģimenei jebkurā gadījumā ir jāmeklē dzīvesvieta, iespējams, jāiegādājas mājoklis. Attiecīgi karavīrs jau dienesta laikā varētu iegādāties īpašumā dzīvokli netālu no vai savā dienesta rajonā, veidot ģimeni tuvu dienesta vietai, kas ir būtisks faktors palikšanai dienestā un sekmē arī reģionu attīstību, iedzīvotāju piesaisti reģionos, kas, savukārt, dod pienesumu vietējām pašvaldībām, novadu attīstībai kopumā, vietējai uzņēmējdarbībai. Attiecīgi arī karavīru motivācijai dienestā šāds atbalsta pasākums ir ieguldījums nākotnē. AM īsteno un plāno vairāku jaunveidojamo militāro bāzu, reģionālo poligonu, atbalsta infrastruktūras attīstītu visā Latvijā, ik gadu investējot ~55 milj. *euro*. Arvien vairāk tiek ieguldīts karavīru nodrošinājuma uzlabošanā, lai radītu motivāciju dienestam ilgtermiņā, tāpat attiecībā uz karavīra sociālajam garantijām. Dati liecina, ka karavīru skaits pieaug un nākotnē to ir plānots vēl palielināt, īstenojot efektīvus rekrutēšanas pasākumus, tajā skaitā, valsts aizsardzības mācības ieviešana, Kadetu skolas izveide u.c. .Tāpat karavīra atalgojuma sistēma ir būvēta uz palikšanu dienestā ilgtermiņā.AM ieskatā garantija ir kā papildu motivēšana un atbalsta pasākums Nacionālo bruņoto spēku karavīriem, ko apliecina veiktā aptauja. Pēc profesionālā dienesta attiecību izbeigšanas karavīram saglabājas visi pienākumi, kas izriet no noslēgtā aizdevuma līguma, savukārt, iemaksātā garantija saistību izpildes gadījumā var tikt izmantota atkārtoti jauna karavīra saistību garantijai.Nacionālie bruņotie spēki vienā no lielākajām militārajām bāzēm veica karavīru aptauju, lai identificētu, kādi varianti būtu motivējoši dienestam, un kāda veida risinājumi no karavīru puses atbalstāmi.Puse no respondentiem atbildēja, ka sava mājokļa nav, 1/3 daļa mājokli īrē un 70% no aptaujātiem uz jautājumu par iespējamo valsts atbalstu mājokļa iegādes jautājumā atbildēja, ka to noteikti izmantotu. AM arī no šo karavīru puses tika saņemti iesniegumi ar lūgumu risināt šo jautājumu, jo iegūtās papildu profesionālās militārās kvalifikācijas dienesta laikā, piemēram ārvalstīs, Kājnieku skolā vai Instruktoru skolā, neļauj kvalificēties spēkā esošo garantiju saņemšanai mājokļa iegādei, jo tā nav profesionālā izglītība atbilstoši izglītības jomas regulējumam.Šobrīd likuma “Par palīdzību dzīvokļa jautājumu risināšanā”(turpmāk – Likums)27.1 pants paredz, ka valsts sniedz palīdzību, daļēji sedzot aizņēmēja neizpildītās parādsaistības attiecībā uz dzīvojamās telpas iegādei vai būvniecībai ņemto aizdevumu. Ministru kabinets nosaka institūciju, kas administrē palīdzības sniegšanu, kā arī tās kritērijus un kārtību.Likums paredz, ka palīdzību var saņemt persona:1) ar kuru kopā dzīvo un kuras apgādībā ir vismaz viens bērns. Bērns šīs daļas izpratnē ir persona, kas nav sasniegusi 24 gadu vecumu;2) kura ieguvusi vidējo profesionālo vai augstāko izglītību un kura nepārsniedz 35 gadu vecumu.Uz Likuma pamata ir izdoti Ministru kabineta 2018. gada 20. februāra noteikumi Nr. 95 “Noteikumi par valsts palīdzību dzīvojamās telpas iegādei vai būvniecībai” (turpmāk – MK noteikumi Nr. 95) un šo noteikumu 3. punkts paredz, ka aizņēmējs ir tiesīgs saņemt garantiju un (vai) atbalsta programmas "Balsts" subsīdiju šādos gadījumos:1) ja hipotekāro aizdevumu izsniedz Latvijā vai ES dalībvalstī reģistrēta kredītiestāde (aizdevējs), kas noslēgusi sadarbības līgumu ar garantētāju Altum un ir tiesīga izsniegt aizdevumus Latvijā;2) ja aizdevējs rakstiski apliecinājis, ka aizdevums tiks piešķirts:- personai, ar kuru kopā dzīvo un kuras apgādībā ir vismaz viens bērns vai kurai ir iestājusies grūtniecība, vai gaidāmā bērna tēvam un darījuma summa nepārsniedz 250 000 *euro*;- personai, kura ieguvusi vidējo profesionālo vai augstāko izglītību un kura nepārsniedz 35 gadu vecumu;- personai, kas atbilst MK noteikumu Nr. 95 6.5punktā minētajiem nosacījumiem, un darījuma summa nepārsniedz 250 000 *euro* (nosacījums ietverts, lai noteiktu vienlīdzīgus garantijas saņēmēja atbilstības kritērijus pēc Valsts ieņēmuma dienesta datu bāzes).Profesionālajā dienestā atbilstoši Militārā dienesta likuma 19. pantam uzņem Latvijas pilsoņus vecumā no 18 gadiem, ja tās atbilst aizsardzības ministra noteiktajām veselības stāvokļa, izglītības, profesionālās un fiziskās sagatavotības, valsts valodas zināšanu prasībām un morālajām un psiholoģiskajām īpašībām un ja šīs personas, izņemot virsniekus speciālistus, instruktorus speciālistus un kareivjus speciālistus, līdz šā likuma 41. pantā profesionālajam dienestam noteiktā maksimālā vecuma sasniegšanai var dienēt ne mazāk kā piecus gadus.Līdz ar to, uzsākot dienestu, karavīrs var neatbilst nevienai no šobrīd noteiktajām valsts palīdzības dzīvojamās telpas iegādei vai būvniecībai mērķgrupām, ja tam nav nodibināta ģimene, nav bērnu vai nav iegūta profesionālā izglītība.Nacionālajos bruņotajos spēkos dien 6600 profesionālā dienesta karavīri. No tiem ½ nav bērnu un ½ ir pamata vai vidējā izglītība.Lai nodrošinātu pēc iespējas izdevīgākus nosacījumus aizdevuma iegūšanai, AM rosina noteikt profesionālā dienesta karavīram līdzīgus nosacījumus kā jaunajām ģimenēm ar bērniem, tajā skaitā uz garantijas pārvaldības izmaksām - vienreizēju maksu par garantijas pieteikuma izskatīšanu 2,5 % apmērā no piešķirtās garantijas summasArī tajos gadījumos, kad profesionālā dienesta karavīrs iziet pamatapmācību Nacionālo bruņoto spēku Kājnieku skolā, apgūst apmācību kursus ārvalstīs, tas neiegūst tādu kvalifikāciju, lai atbilstu jaunā speciālista mērķgrupai.Attiecīgi likumprojekts paredz papildus jau esošajām mērķgrupām – ģimenes ar bērniem un jaunie speciālisti, veidot jaunu valsts palīdzības dzīvojamās telpas iegādei vai būvniecībai mērķgrupu – profesionālā dienesta karavīrs.Lai īstenotu likumprojektā noteikto, AM atbilstoši AS “Attīstības Finanšu institūcija Altum” veiktajiem aprēķiniem ar pamatdatiem – 200 pieteikumi gadā, pie 20% garantijas apmēra, ar vidējo aizdevuma summu 85 000 *euro*, ir plānojusi nepieciešamo finansējumu 480 000 *euro* apmērā no 2022. gada. Pēc programmas ieviešanas AM ir gatava pārskatīt šīs programmas izmantošanas pieprasījumu un lemt par finansējuma apjoma izmaiņām sava budžeta ietvaros. |
| 3. | Projekta izstrādē iesaistītās institūcijas un publiskas personas kapitālsabiedrības | AM, Nacionālie bruņoties spēki, Finanšu ministrija, Ekonomikas ministrija, AS “Attīstības Finanšu institūcija Altum”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Profesionālā dienesta karavīri.Komercbankas, kas šobrīd ir noslēgušas vai plāno noslēgt sadarbības līgumus ar akciju sabiedrību „Attīstības finanšu institūcija Altum”. AS “Attīstības Finanšu institūcija Altum”. |
| 2. | Tiesiskā regulējuma ietekme uz tautsaimniecību un administratīvo slogu |  |
| 3.  | Administratīvo izmaksu monetārs novērtējums | MK noteikumu Nr. 95 11. punktā par galvojuma izsniegšanu jau šobrīd tiek noteikta vienreizēja maksa. Līdz ar likumprojekta spēkā stāšanos tiks precizēti MK noteikumu Nr. 95, saglabājot noteikumos paredzēto garantijas maksu. |
| 4.  | Cita informācija | Mājokļu atbalsta programmas paplašinājumam ir jāstājas spēkā 2022. gada 1. janvārī.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 480 000 | 0 | 480 000 | 480 000 |
| 2.1. valsts pamatbudžets | 0 | 0 | 0 | 480 000 | 0 | 480 000 | 480 000 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | -480 000 | 0 | -480 000 | -480 000 |
| 3.1. valsts pamatbudžets | 0 | 0 | 0 | -480 000 | 0 | -480 000 | -480 000 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 480 000 | 0 | 480 000 | 480 000 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Tiek plānots, ka vidēji gadā nepieciešamā riska seguma apmērs, ko finansēs AM, ir **480 000*euro***. Izdevumu aprēķins par nepieciešamā riska seguma apmēru:* Vidējā darījuma summa: 85 000 *euro*;
* Bankas aizdevums % no darījuma: 95% (maksimālā iespējamā aizdevuma summa);
* Aizdevuma summa: 80 000 *euro;*
* Garantija % no aizdevuma: 15%;
* Garantijas summa: 12 000 *euro;*
* Darījumu skaits gadā: 200 karavīri;
* Kopējais garantiju apjoms gadā: 2 400 000 *euro*;
* Garantijai nepieciešamais riska segums %: 20% (Pieņemts portfeļgarantiju multiplikators 5 jeb 20% - maksimālie sagaidāmie zaudējumi, kam finansējums ir riska segums);
* Garantijai nepieciešamais riska segums (AM budžeta finansējums): 480 000 *euro*.

Finansējums 480 000 *euro* apmērā tiks pārskaitīts akciju sabiedrībai “Attīstības finanšu institūcija Altum” kā garantija nepieciešamā riska segumam.Likumprojekta izpilde tiks nodrošināta AM piešķirto valsts budžeta līdzekļu ietvaros no budžeta programmas 22.00.00 “Nacionālie bruņotie spēki”.Vienlaikus attiecībā profesionālā dienesta karavīriem tiks attiecināta Ministru kabineta 2009. gada 27. oktobra noteikumu Nr. 1250 "Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā" 7.1 punktā noteiktā likme 0,5%, veicot nepieciešamos grozījumus.Ja pieņem, ka vidējā darījuma summa ir 80 000 *euro*, tad gadā 200 darījumu gadījumā no nodevas nesaņemtā summa ir 240 000 *euro*, kas sadalot proporcionāli uz vienu profesionālā dienesta karavīru ir 36,60 *euro*. Palielinoties profesionālā dienesta karavīru skaitam, šī summa attiecīgi samazinās. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija |  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Veicami grozījumi Ministru kabineta 2009. gada 27. oktobra noteikumos Nr. 1250 "Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā" un Ministru kabineta 2018. gada 20. februāra noteikumos Nr. 95 “Noteikumi par valsts palīdzību dzīvojamās telpas iegādei vai būvniecībai”. |
|  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības procesu likumprojekta izstrādes gaitā 2021. gada 13. jūlijā tika publicēts AM mājaslapas sadaļā “Sabiedrības līdzdalība” atbilstoši MK 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 13. punktam. |
| 2. | Sabiedrības līdzdalība projekta izstrādē | Sabiedrības pārstāvjiem tika sniegta iespēja līdzdarboties likumprojekta izstrādē, rakstiski sniedzot viedokli, priekšlikumus vai iebildumus par likumprojektu līdz 2021. gada 27. jūlijam. |
| 3. | Sabiedrības līdzdalības rezultāti | Laika posmā no 2021. gada 13. jūlija līdz 2021. gada 27. jūlijam uz paziņojumā par līdzdalības iespējām tiesību akta izstrādes procesā norādīto AM e-pasta adresi netika saņemti iebildumi, priekšlikumi vai viedoklis par likumprojektu. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | AM, Nacionālie bruņoties spēki, Finanšu ministrija, Ekonomikas ministrija, AS “Attīstības Finanšu institūcija Altum”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija |  Nav |

Ministru prezidenta biedrs,

aizsardzības ministrs A. Pabriks